קרי פאקר

קרי פרנסיס בולמור פאקר AC (באנגלית: Kerry Francis Bullmore Packer; 17 בדצמבר 1937–26 בדצמבר 2005) היה איל תקשורת אוסטרלי, שנחשב לאחד מבעלי השפעה הגדולים ביותר בעסקי המדיה של אוסטרליה במאה העשרים. לחברות בבעלות משפחתו הייתה שליטה הן בערוץ הטלוויזיה Nine והן בחברת ההוצאה לאור של ספרים ועיתונים. בעת מותו, הוא היה האדם העשיר ביותר באוסטרליה. בשנת 2002, מגזין Business Review Weekly העריך את השווי הנקי של פאקר ב-6.5 מיליארד דולר אוסטרלי.

 ביוגרפיה 
קרי פאקר נולד ב-17 בדצמבר 1937 בסידני, אוסטרליה. אביו היה סר פרנק פאקר, בעל מדיה אוסטרלי ששלט ב־Australian Consolidated Press וב-Nine Network. אמו, גרטל בולמור, הייתה בתו של הרברט בולמור, שחקן רוגבי סקוטי. היה לו אח גדול, קלייד פאקר. עם מות אביו ב-1974, ההון המשפחתי, בשווי של 100 מיליון דולר, עבר ישירות אליו. אביו הסתכסך עם בנו הבכור, קלייד, בשנת 1972.

פאקר, באמצעות החברה המשפחתית שלו Consolidated Press Holdings, היה בעל המניות הגדול עם החזקה של 37% בחברת Publishing and Broadcasting Limited (PBL). עד מותו של פאקר PBL הייתה הבעלים של רשת הטלוויזיה Nine, ו־Australian Consolidated Press שמפיקה רבים מהמגזינים הנמכרים ביותר באוסטרליה. הוא היה מעורב במספר מיזמי הימורים ותיירות אחרים.

אף על פי שהמוניטין של פאקר כאיש עסקים נבון היה אגדי והוא ביצע כמה השקעות טובות, הוא בשום אופן לא התעשר בזכות עצמו – סבו, רוברט קלייד פאקר, ואביו, סר פרנק פאקר, בנו את אימפריית התקשורת וההחזקות הקשורות אליה במשך עשורים רבים. אם 100 מיליון דולר שירש היו מושקעים בשוק המניות האוסטרלי בספטמבר 1974 באמצעות תיק מאוזן של 200 החברות המובילות, תיק זה היה שווה הרבה יותר מ-5.9 מיליארד דולר בדצמבר 2005, הונו בעת שנפטר. יתרה מכך, פאקר לא היה הבחירה הראשונה להשתלט על ניהול אימפריית העסקים של המשפחה – אביו התכוון שאחיו הבכור של קרי, קלייד פאקר, ישתלט על החברה, אך קלייד הסתכסך עם אביו בתחילת שנות ה-70 ועזב את אוסטרליה לצמיתות.

עסקיו העצמאיים של קרי פאקר החלו לאחר מות אביו ב-1974, כאשר ירש את השליטה בהון המשפחתי. יתרה מכך, ההשקעות העיקריות שלו באוסטרליה בטלוויזיה ובבתי קזינו היו מוגנות מאוד מפני תחרות על ידי רגולציה ממשלתית שפקר ועובדיו עבדו קשה מאוד כדי לשמור עליה. בשנת 1994 פאקר נמנה עם המשקיעים הגדולים הראשונים בחברת ההפקות "ניו ריג'נסי" של איש העסקים הישראלי ארנון מילצ'ן. השניים היו בקשרי ידידות מאז ומילצ'ן המשיך להיות בקשרים עסקיים וחברתיים עם בנו ג'יימס פאקר.

המוניטין העסקי של משפחת פקר ספג מכה בעקבות קריסת חברת One ב-2001, חברת טלפונים שבה השקיע בנו, ג'יימס.

קרי פאקר היה גם אחד מבעלי הקרקע הגדולים באוסטרליה. ב-2003 התגלה מרבץ של אבני אודם באחד מנכסיו.

אימפריית המדיה של פאקר כללה מגזינים, רשתות טלוויזיה, תקשורת, פטרוכימיה, הנדסה כבדה, 75% ממניות אתר הסקי Perisher Blue, חיפושי יהלומים, מכרות פחם ורכוש, חלק ברשת הטלוויזיה בכבלים Foxtel והשקעות בעסקי הקזינו הרווחיים באוסטרליה ומחוצה לה.

 חיים אישיים 
לימודיו היסודיים של פאקר סבלו מאוד כאשר הוא נתקף בהתקף חמור של פוליומיאליטיס בגיל שמונה, והוא היה מרותק לריאות ברזל במשך תשעה חודשים. אביו כנראה לא חשב מעט על היכולות של בנו, פעם אחת תיאר אותו באכזריות כ"אידיוט המשפחתי", הכינוי שאביו נתן לו גרם לו לשאוף להצליח בלימודיו.

לקרי פאקר ולאשתו במשך 42 שנים, רוזלין פאקר (לבית ווידון), היו שני ילדים: בת, גרטל, ובן, ג'יימס. בזמן מותו של פאקר, היו לו ולרוס שני נכדים: פרנצ'סקה אז בת 10, ובן, אז בן 7, מנישואיה הראשונים של גרטל עם איש הכספים הבריטי ניק ברהם, וגרטל ובעלה שיין מארי ציפו לילדם הראשון המשותף, ויליאם (יליד 2006). גרטל ושיין התחתנו זמן קצר לפני מותו של פאקר.

פאקר היה מעשן כבד ומהמר נלהב. ב-1999, רצף הפסדים של שלושה ימים בבתי קזינו בלונדון עלה לו כמעט 28 מיליון דולר אוסטרלי – הפסד ההימורים המדווח הגדול ביותר בהיסטוריה הבריטית.

קרי פאקר מת מאי-ספיקת כליות ב-26 בדצמבר 2005, תשעה ימים לאחר יום הולדתו ה-68, בביתו בסידני, אוסטרליה, עם משפחתו ליד מיטתו. ביודעו שבריאותו נכשלת, הוא הורה לרופאיו לא לטפל בו על ידי הארכה מלאכותית של חייו בדיאליזה.

קישורים חיצוניים


הערות שוליים

קטגוריה:מסדר אוסטרליה: עמיתים
קטגוריה:אוסטרלים שנולדו ב-1937
קטגוריה:נפטרים ב-2005
קטגוריה:מיליארדרים אוסטרלים